b"\n_START_ARTICLE_\nDaang Radyal Blg. 8\n_START_SECTION_\nRuta\n_START_PARAGRAPH_\nBinubuo ng mga sumusunod na bahagi ang Daang Radyal Blg. 8:\n_START_SECTION_\nBulebar Quezon\n_START_PARAGRAPH_\nSa pagitan ng Tulay ng Quezon sa ibabaw ng Ilog Pasig sa Quiapo at Abenida Lerma sa Sampaloc, kilala ang R-8 bilang Bulebar Quezon. Pangunahing lansangan ito ng Quiapo na dumadaan mula hilaga patimog at sa gayon din nama'y timog pahilaga. Nakakonekta rin ito sa Daang Radyal Blg. 7 (R-7) sa pamamagitan ng isang tunel patungong Abenida Lerma.\n_START_SECTION_\nKalye Alfonso Mendoza\n_START_PARAGRAPH_\nAng Kalye Alfonso Mendoza (dating Calle Andaluc\xc3\xada) ay isang tagapagpatuloy ng Bulebar\xc2\xa0Quezon sa pagitan ng Abenida Lerma at Abenida Lacson sa hangganang Sampaloc\xe2\x80\x93Santa Cruz. Liliko ang R-8 pa-silangan sa Abenida Lacson sa ilang metro at liliko pahilaga sa Kalye Dimasalang.\n_START_SECTION_\nKalye Dimasalang\n_START_PARAGRAPH_\nSa pagitan ng Abenida Lacson at Daang Blumentritt sa hangganan ng Sampaloc's at Lungsod Quezon, kilala ang R-8 bilang Kalye Dimasalang. Dumadaan ito sa pamilihang bulaklak ng Dangwa sa katimugang dulo nito at tutungo patungong Manila North Green Park at ang pangunahing tarangkahan ng Manila North Cemetery sa hilagang dulo nito bago nito tumbukin ang Abenida Bonifacio.\n_START_SECTION_\nAbenida Bonifacio\n_START_PARAGRAPH_\nDinadala ng Abenida Bonifacio ang bahagi ng R-8 sa pagitan ng Daang Blumentritt at Abenida Epifanio de los Santos (EDSA) sa mga hangganan ng distrito ng Santa Cruz ng Maynila at Lungsod Quezon at Caloocan. Babagtasin nito ang Abenida Del Monte at 5th Avenue bago nito tumbukin ang Palitang Balintawak sa may EDSA at North Luzon Expressway.\n_START_SECTION_\nNorth Luzon Expressway\n_START_PARAGRAPH_\nAng pangunahing bahagi ng R-8 ay ang North Luzon Expressway (NLEx). Nagbibigay ito ng daan sa mga motorista palabas ng Kalakhang Maynila patungong mga lalawigan ng Bulacan at Pampanga ng Gitnang Luzon. Ang bahagi ng NLEx sa pagitan ng Palitan ng Santa Rita sa Guiguinto at Palitan ng Balintawak sa Lungsod Quezon ay isa ding ruta din Pan-Philippine Highway (o AH26) mula Daang Do\xc3\xb1a Remedios Trinidad (o Lansangang DRT) hanggang EDSA. Tatapos ang daan sa isang palitan sa hilaga ng Labasang Santa Ines sa Mabalacat, hilagang Pampanga. Itinayo ito noong dekada-1960, panahon ni dating pangulong Ferdinand Marcos.\n_START_SECTION_\nSubic\xe2\x80\x93Clark\xe2\x80\x93Tarlac\xe2\x80\x93Expressway\n_START_PARAGRAPH_\nKinokonektahan ng NLEx ang Subic\xe2\x80\x93Clark\xe2\x80\x93Tarlac Expressway (SCTEx) sa pamamagitan ng isang palitan sa Mabalacat. Dinadala nito ang R-8 pahilaga patungong TPLEx sa Lungsod ng Tarlac, Tarlac. Binuksan ito sa mga motorista noong 2008.\n_START_SECTION_\nTarlac\xe2\x80\x93Pangasinan\xe2\x80\x93La Union Expressway\n_START_PARAGRAPH_\nSa pagitan ng Lungsod ng\xc2\xa0Tarlac at sa hilagang dulo nito sa Daang Kennon/Daang Pugo\xe2\x80\x93Rosario sa Rosario, kilala ang R-8 bilang Tarlac\xe2\x80\x93Pangasinan\xe2\x80\x93La Union Expressway (TPLEx). Pinag-uugnay nito ang mga lalawigan ng Tarlac, Pangasinan, at La Union."